બલરાજ મધોકે જનસંઘ છોડતાં ‘મારી તકરાર જનસંઘનો કબજો લઈ બેઠેલા ફાસિસ્ટ તત્વો સામે છે” એમ સ્પષ્ટ જણાવ્યું હતું. તેમને આરએસએસ દ્વારા જનસંઘમાં નીમાતા સંગઠન મંત્રીઓ સામે વાંધો હતો. પણ પોતે તો સાંસ્ક્રુતિક સંગઠન જ છે તેવા સંઘના રટણ સાથે એ સિલસિલો આજે પણ યથાવત છે. મોરારજી દેસાઈના વડપણ હેઠળની જનતાપક્ષની સરકાર બેવડા સભ્યપદને મુદ્દે તૂટી હતી. પણ આજે દેશના તમામ બંધારણીય પદો પર સંઘના સ્વંયસેવકો બિરાજમાન હોય તે સંઘની મોટી સફળતા છે.